《宿迁阻水》
明代·陈复

漫将书剑逐流年，向晚移舟舣宿迁。纹皱浪中风欲动，光穿篷底月高悬。

心随客路秦淮远，目极乡园庾岭边。萍迹何堪久留滞，旧游尘梦苦相牵。

作者简介：明福建惠安人，字鼎初。永乐二十二年进士。官户部主事，正统中知杭州。廉静无私，狱讼大省。卒于官，贫至不能敛，僚属助之，始得成敛。